CELEX: 62011CN0516
Language: da
Date: 2011-10-07 00:00:00
Title: Sag C-516/11 P: Appel iværksat den 7. oktober 2011 af ThyssenKrupp Liften Ascenseurs NV til prøvelse af dom afsagt af Retten (Ottende Afdeling) den 13. juli 2011 i de forenede sager T-144/07, T-147/07, T-148/07, T-149/07, T-150/07 og T-154/07, ThyssenKrupp Liften Ascenseurs m.fl. mod Europa-Kommissionen

3.12.2011   
            
            
               DA
            
            
               Den Europæiske Unions Tidende
            
            
               C 355/12
            
         Appel iværksat den 7. oktober 2011 af ThyssenKrupp Liften Ascenseurs NV til prøvelse af dom afsagt af Retten (Ottende Afdeling) den 13. juli 2011 i de forenede sager T-144/07, T-147/07, T-148/07, T-149/07, T-150/07 og T-154/07, ThyssenKrupp Liften Ascenseurs m.fl. mod Europa-Kommissionen
   (Sag C-516/11 P)
   2011/C 355/19
   Processprog: nederlandsk
   
      Parter
   
   
      Appellant: ThyssenKrupp Liften Ascenseurs NV (ved advocaten O.W. Brouwer og J. Blockx)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede dom af 13. juli 2011 ophæves i det omfang Retten har forkastet appellantens anbringender
            
         
               —
            
            
               Domstolen træffer selv afgørelse i sagen og Kommissionens afgørelse K(2007) 512 endelig (1) af 21. februar 2007 i sag COMP/E-1/38.823 — elevatorer og rulletrapper annulleres på grundlag af de i første søgsmål anførte grunde, og/eller de bøder, appellanten er blevet pålagt, nedsættes
            
         
               —
            
            
               subsidiært nedsættes den bøde, appellanten er blevet pålagt
            
         
               —
            
            
               mere subsidiært hjemvises sagen til Retten
            
         
               —
            
            
               Kommissionen tilpligtes at betale sagens omkostninger
            
         
      Anbringender og væsentligste argumenter
   
   Appellanten har til støtte for sit søgsmål fremført fire anbringender
   
               1)
            
            
               Tilsidesættelse af artikel 81, stk. 1, EF (nu artikel 101, stk. 1, TEUF), idet overtrædelsen ikke kunne have haft en mærkbar virkning på samhandelen mellem medlemsstaterne og Kommissionen havde indledt proceduren uberettiget.
            
         
               2)
            
            
               Tilsidesættelse af princippet ne bis idem.
            
         
               3)
            
            
               Tilsidesættelse af artikel 23 i forordning nr. 1/2003 (2), artikel 48, stk. 1, og artikel 49, stk. 1 og 3, i Den Europæiske Unions charter om grundlæggende rettigheder og af princippet om strafansvars personlige karakter ved stadfæstelse af appellantens solidariske hæftelse for hele bøden beregnet på grundlag af koncernens omsætning.
            
         
               4)
            
            
               Fejlagtig prøvelse og retsstridig undladelse idet Retten ikke har udøvet sin fulde prøvelsesret i forhold til bøden, især hvad angår størrelsen af det relevante marked, afskrækkelsesformålet og samarbejdet efter meddelelsen om samarbejde af 2002, som gik videre end meddelelsen.
            
         
      (1)  Sammendrag i EUT 2008 C 75, s. 19.
   
      (2)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).